Kjose stasjon

miniatyr|Banen igjennom stasjonsområdet.

Kjose stasjon var en jernbanestasjon på Vestfoldbanen som åpnet i 1882 og ble lagt ned i 2018. Stasjonen lå i Larvik kommune i Vestfold fylke. 

Den opprinnelige navneformen var Tjose stasjon. Dagens skrivemåte ble brukt fra 1894. Stasjonen ble nedgradert til stoppested i november 1971, ble ubetjent fra 1. januar 1972 og nedgradert til holdeplass i 1984. Holdeplassen betjente inntil 2018 av ett tog om morgenen i retning Larvik, og to tog om ettermiddagen i retning Porsgrunn. Holdeplassen ble lagt ned 6. august 2018 i forbindelse med omlegging av traseen for Vestfoldbanen.banenor.no  - Siste stopp på Kjose (07.08.2018)

Den gule stasjonsbygningen som ble tegnet av Balthazar Lange er i privat eie, men har fortsatt stasjonsskiltet på veggen. Den eldste delen av bygningen er fra 1890, med et påbygg fra 1930-tallet.

Høsten 2018 åpnet den nye traséen med dobbeltspor på Vestfoldbanen på strekningen Farriseidet – Porsgrunn langs E18. Banestrekningen hvor Kjose stasjon ligger ble lagt ned og skinnene fjernet.Bane Nor  - Norsk Jernbanedrift vant den siste kontrakten på Farriseidet-Porsgrunn prosjektet (19.06.2018) - «Den eksisterende banen mellom Farriseidet og Eidanger stasjon er 31,5 km lang. Tilbakeføringsarbeidene startet opp umiddelbart etter at banen ble stengt for trafikk, natt til 7. august. Med tilbakeføring menes fjerning av jernbanetekniske installasjoner og andre installasjoner som ikke er nødvendige når jernbanen avvikles. Eksempler på utstyr som skal fjernes er, kontaktledning, master, åk, transformatorer, diverse el.teknisk utstyr samt skinner og sviller, gjerder mv.»

Referanser

 Litteratur 



 Eksterne lenker 

Kategori:Jernbanestasjoner på Vestfoldbanen
Kategori:Jernbanestasjoner i Vestfold
Kategori:Jernbanestasjoner i Norge uten persontrafikk
Kategori:Samferdsel i Larvik
Kategori:Jernbanestasjoner åpnet i 1882
Kategori:1882 i Norge
Kategori:Byggverk tegnet av Balthazar Lange
Kategori:Byggverk i Larvik